钦定古今图书集成/明伦汇编/闺媛典/第121卷 > 王德政妻郭氏
## 钦定古今图书集成/明伦汇编/闺媛典/第121卷 > 王德政妻郭氏

按《元史列女传》：“郭氏，大名人。少孤，事母张氏孝谨，以
女仪闻于乡。及笄，富贵家慕之，争求聘，张氏不许。时
王德政教授里中，年四十馀，貌甚古陋，张氏以贫，不
能教授二子，欲纳德政为婿，使教之，宗族皆不然，郭
氏慨然愿顺母志。既婚，与德政相敬如宾，嘱教二弟
有成。未几，德政卒，郭氏年方二十馀，励节自守，甚有”
贞名。大德间，表其家。